CELEX: 62020TN0091
Language: mt
Date: 2020-05-15 00:00:00
Title: Kawża T-91/20: Rikors ippreżentat fil-15 ta’ Mejju 2020 – WT vs Il-Kummissjoni

10.8.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 262/26
            
         
      Rikors ippreżentat fil-15 ta’ Mejju 2020 – WT vs Il-Kummissjoni
      (Kawża T-91/20)
      (2020/C 262/36)
      Lingwa tal-kawża: l-Ingliż
      
         Partijiet
      
      
         Rikorrenti: WT (rappreżentanti: G. Pandey u V. Villante, lawyers)
      
         Konvenuta: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-deċiżjoni tas-7 ta’ Novembru 2019 tal-Awtorità tal-Ħatra nnotifikata lir-rikorrenti permezz tas-sistema ARES f’dik id-data, li ċaħdet l-ilment tar-rikorrenti skont l-Artikolu 90(2) tar-Regolamenti tal-Persunal tal-Uffiċjali tal-Unjoni Ewropea, imressaq fis-17 ta’ Lulju 2019, inkluż iċ-ċaħda tat-talba tagħha għal kumpens ta’ EUR 30 000;
               
            
                  —
               
               
                  tannulla d-deċiżjoni tas-17 ta’ April 2019 tal-Awtorità tal-Ħatra, li timponi t-twissija taħt l-Artikolu 9(1)(b) tal-Anness IX tar-Regolamenti tal-Persunal;
               
            
                  —
               
               
                  tordna lill-konvenuta tħallas lir-rikorrenti kumpens ta’ EUR 30 000 għad-dannu mġarrab minħabba d-deċiżjonijiet illegali msemmija hawn fuq li qegħdin jiġu kkontestati;
               
            
                  —
               
               
                  tordna l-miżuri rikjesti ta’ investigazzjoni, kif invokati f’dan ir-rikors;
               
            
                  —
               
               
                  tikkundanna lill-Kummissjoni Ewropea għall-ispejjeż tagħha stess kif ukoll għall-ispejjeż legali tar-rikorrenti f’din il-proċedura ġudizzjarja.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka żewġ motivi.
      
                  1.
               
               
                  L-ewwel motiv huwa bbażat fuq allegat ksur tad-dritt ta’ diliġenza u tal-prinċipju ta’ amministrazzjoni tajba rrikonoxxuti fl-Artikolu 41 tal-Karta tad-Drittijiet Fundamentali tal-Unjoni Ewropea.
               
            
                  2.
               
               
                  It-tielet motiv huwa bbażat fuq allegat ksur tal-perijodu raġonevoli ta’ żmien irrikonoxxut fl-Artikolu 41 tal-Karta tad-Drittijiet Fundamentali tal-Unjoni Ewropea u tal-prinċipju ta’ ċertezza legali u fuq allegat ksur tal-Artikolu 12a tar-Regolamenti tal-Persunal (projbizzjoni ta’ fastidju) u żball manifest ta’ evalwazzjoni.